CELEX: 62021CN0203
Language: da
Date: 2021-03-31 00:00:00
Title: Sag C-203/21: Anmodning om præjudiciel afgørelse indgivet af Okrazhen sad Burgas (Bulgarien) den 31. marts 2021 — straffesag mod »DELTA STROY 2003« EOOD

14.6.2021   
            
            
               DA
            
            
               Den Europæiske Unions Tidende
            
            
               C 228/25
            
         
      Anmodning om præjudiciel afgørelse indgivet af Okrazhen sad Burgas (Bulgarien) den 31. marts 2021 — straffesag mod »DELTA STROY 2003« EOOD
      (Sag C-203/21)
      (2021/C 228/34)
      Processprog: bulgarsk
      
         Den forelæggende ret
      
      Okrazhen sad Burgas
      
         Tiltalt i straffesagen
      
      »DELTA STROY 2003« EOOD
      
         Præjudicielle spørgsmål
      
      
               
                  1)
               
               
                  Skal artikel 4 og 5 i rammeafgørelse 2005/212/RIA og artikel 49 i Den Europæiske Unions charter om grundlæggende rettigheder fortolkes således, at de ikke er til hinder for en medlemsstats lovgivning, hvorefter den nationale ret i en sag som hovedsagen kan idømme en juridisk person en sanktion for en konkret kriminel handling, som endnu ikke er blevet fastslået, eftersom den er genstand for en parallel straffesag, der ikke er endeligt afsluttet?
               
            
               
                  2)
               
               
                  Skal artikel 4 og 5 i rammeafgørelse 2005/212/RIA og artikel 49 i Den Europæiske Unions charter om grundlæggende rettigheder fortolkes således, at de ikke er til hinder for en medlemsstats lovgivning, hvorefter den nationale ret i en sag som hovedsagen kan idømme en juridisk person en straf, idet retten fastsætter denne sanktion til værdien af det udbytte, der ville være blevet opnået ved en konkret kriminel handling, som endnu ikke er blevet fastslået, eftersom den er genstand for en parallel straffesag, der ikke er endeligt afsluttet?